KOMMISSIONENS BESLUTNING af 7. juni 1995 om ændring af beslutning 92/595/EØF om et flerårigt udviklingsprogram for Danmarks fiskeriflåde 1993 1996 (Kun den danske udgave er autentisk) (95/245/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EF) nr. 3699/93 af 21. december 1993 om kriterier og betingelser for EF-strukturinterventioner inden for fiskeri, akvakultur og forarbejdning og afsætning af fiskerivarer og akvakulturprodukter (1), særlig artikel 6, stk. 5 og 6, og

ud fra følgende betragtninger:

I anvendelse af bestemmelserne i punkt 7 i bilaget til Kommissionens beslutning 92/595/EØF (2) fandt Kommissionen det nødvendigt, at der foretages en revision af programmet på baggrund af de indhøstede erfaringer og bestemmelserne i de gældende nationale og EF-retsforskrifter for at tage højde for nye elementer, der kan forbedre vilkårene for programmernes gennemførelse og dermed sikre, at programmernes mål bedre kan nås;

blandt de nye elementer nævnt i første betragtning bør der tages hensyn til visse nye bestemmelser såsom:

- bestemmelserne om harmonisering af målingen af fiskerfartøjer i henhold til Rådets forordning (EF) nr. 3259/94 af 22. december 1994 om ændring af forordning (EØF) nr. 2930/86 om definition af fiskerfartøjers karakteristika (3)

- bestemmelserne om, at programmernes mål skal udtrykkes i fiskeriindsats, herunder fartøjernes aktivitetsniveau, og anmeldelsesprocedurerne, der er vedtaget som led i Kommissionens forordning (EF) nr. 109/94 af 19. januar 1994 om Fællesskabets fortegnelse over fiskerfartøjer (4)

- de nye EF- og nationale bestemmelser eller -metoder, der gælder for forvaltningen af flådernes fiskerikapacitet og -aktivitet henhørende under det foreliggende program

- grupperingen af flådekategorier, såfremt dette er i overensstemmelse med de satser for reduktion af fiskeriindsatsen, der skal anvendes på de mest følsomme bestande;

som led i gennemførelsen af bestemmelserne i artikel 11 i Rådets forordning (EØF) nr. 3760/92 (5) har Rådet vedtaget beslutning 94/15/EF (6) om mål og detaljerede regler for en omstrukturering af Fællesskabets fiskerisektor i perioden 1. januar 1994 til 31. december 1996 med henblik på at opnå en bæredygtig ligevægt mellem ressourcerne og udnyttelsen heraf; ændringerne, som gennemføres ved nærværende beslutning, er i overensstemmelse med de af Rådet vedtagne retningslinjer;

visse medlemsstater har ikke inden for de fastsatte frister kunnet indsende samtlige data og oplysninger, der kunne gøre det muligt for Kommissionen inden den 31. december 1994 at vedtage beslutningerne om midtvejsrevision af programmerne;

de i denne beslutning fastsatte foranstaltninger er i overensstemmelse med udtalelse fra Forvaltningskomitéen for Fiskeri og Akvakultur -

VEDTAGET FØLGENDE BESLUTNING:

Artikel 1

Beslutning 92/595/EØF ændres som følger:

1) I artikel 2, stk. 1, ændres »fiskerikapacitet« til »indsats«.

2) I artikel 4 ændres: »Senest den 15. februar og den 31. juli hvert år for det foregående halvår, som afsluttes henholdsvis 31. december og 30. juni«

til: »Senest den 31. marts hvert år for det foregående år, som afsluttes den 31. december«.

3) I bilaget til den beslutning, der skal ændres, foretages følgende ændringer:

- Under punkt »1. Klassifikation« tilføjes følgende afsnit:

»Identifikation af kategorier

For hver flådekategori tilsender medlemsstaten Kommissionen en liste over fartøjer og deres karakteristika inden den 31. december 1994 i overensstemmelse med de procedurer, der er beskrevet i Kommissionens forordning (EF) nr. 109/94 af 19. januar 1994 om Fællesskabets fortegnelse over fiskerfartøjer (*), særlig i bilag I og de deri fastlagte programkategorier.

Gruppering af kategorier

Med Kommissionens indforståelse kan medlemsstaten samle flere flådekategorier i grupper. I så fald er den anvendte reduktionssats lig med den, der gælder for den mest følsomme af gruppens målbestande.

Forvaltning af kategorier med polyvalente fartøjer

For klart afgrænsede fiskerier kan medlemsstaten underinddele flåden i kategorier bestående af polyvalente fartøjer, der alternativt har demersale, benthiske og pelagiske arter som målbestande. Hver delkategori karakteriseres ved summen af dens fiskeriindsats og registreres som sådan i målsætningerne i bilaget til nærværende beslutning. Forvaltningen af fiskeriindsatsen skal være i overensstemmelse med procedurerne i artikel 4 i forordning (EF) nr. 109/94.

(*) EFT nr. L 19 af 22. 1. 1994, s. 5.«

- Under punkt »2. Slutmål for hver kategori«

Ordene i parentesen i første afsnit: »(tonnage i bruttoregistertonnage (BRT) og maskineffekt i kilowatt (kW))«

ændres til: »(tonnage i bruttotonnage (GT) og maskineffekt i kilowatt (kW))«.

- tilføjes følgende afsnit i slutningen af dette punkt:

»Ved anvendelsen af ovenstående formel til bestemmelse af de endelige mål i GT pr. kategori er der for hver kategori taget hensyn til beregningen af GT pr. 1. januar 1992 for hver af disse kategorier på grundlag af bestemmelserne i Kommissionens beslutning 95/84/EF (**) og især medlemsstaternes indsendelse til Kommissionen af dataene for flådens bruttotonnage pr. 15. marts 1995.

Ved anvendelsen af disse data for hver kategori til beregning af bruttotonnagen ved programmets start tages der hensyn til fartøjernes historie som registreret i Fællesskabets fortegnelse over fiskerfartøjer, herunder de fartøjer, der udgik eller blev bygget i perioden 1. januar 1992 til 15. december 1994.

Flådens GT pr. 1. januar 1992 er summen af de således konstaterede bruttotonnager pr. kategori.

Værdien i GT af enhedsmålene for 31. december 1991 bestemmes ud fra følgende formel:

mål 91 (GT) = mål 91 (BRT) × sit. 91 (GT)/sit. 91 (BRT)

hvor:

mål 91 (GT) = mål for 31. december 1991 i bruttotonnage

mål 91 (BRT) = mål for 31. december 1991 i bruttoregistertonnage

sit. 91 (GT) = situation pr. 1. januar 1992 i bruttotonnage

sit. 91 (BRT) = situation pr. 1. januar 1992 i bruttoregistertonnage.

Skønnet over GT pr. 1. januar 1992 for fartøjer, der siden denne dato definitivt er fjernet fra medlemsstaternes og Fællesskabets registre over fiskerfartøjer, og for hvilke de ommålingsformler, der er defineret i Kommissionens beslutning 95/84/EF, ikke kan benyttes, sker ved anvendelse af det forhold mellem GT og BRT, der er defineret for eksisterende fartøjer af samme længdeklasse og tilhørende samme kategori.

(**) EFT nr. L 67 af 25. 3. 1995, s. 33.«

- Under punkt »5. Gennemførelse og tilsyn« udgår tredje led og erstattes af følgende:

»- oplysninger, som gør det muligt at føre tilsyn med de foranstaltninger, der gennemføres i denne forbindelse i overensstemmelse med forordning (EF) nr. 109/94 om Fællesskabets fortegnelse over fiskerfartøjer, særlig artikel 4 og 5.«

- Punkt »6. Planlagte foranstaltninger« udgår.

- Punkt »7. Revision af programmet« bliver punkt 6. Det andet og tredje afsnit udgår.

4. Oversigten over mål erstattes af oversigten i bilaget til nærværende beslutning.

Artikel 2

Denne beslutning er rettet til Kongeriget Danmark.

Udfærdiget i Bruxelles, den 7. juni 1995.

På Kommissionens vegne

Emma BONINO

Medlem af Kommissionen

(1) EFT nr. L 346 af 31. 12. 1993, s. 1.

(2) EFT nr. L 401 af 31. 12. 1992, s. 43.

(3) EFT nr. L 339 af 29. 12. 1994, s. 11.

(4) EFT nr. L 19 af 22. 1. 1994, s. 5.

(5) EFT nr. L 389 af 31. 12. 1992, s. 1.

(6) EFT nr. L 10 af 14. 1. 1994, s. 20.

BILAG

>TABELPOSITION>